প্রবাসীকল্যাণ মন্ত্রণালয় সূত্রে জানা যায়, ৮ অক্টোবর প্রবাসীকল্যাণ ও বৈদেশিক কর্মসংস্থান মন্ত্রণালয়ের সভাকক্ষে প্রবাসীকল্যাণ মন্ত্রণালয়ের সচিব রৌনক জাহানের নেতৃত্বে ‘বিদেশে শ্রমিক প্রেরণে অভিবাসন ব্যয় কীভাবে নিয়ন্ত্রণ করা যায়’ শীর্ষক মতবিনিময় সভা অনুষ্ঠিত হয়। সভায় নতুন পদ্ধতিতে কীভাবে কম টাকায় এবং বিশৃঙ্খলা ছাড়াই বিদেশে কর্মী পাঠানো যায় সে বিষয়ে দ্রুত প্রতিবেদন দিতে জনশক্তি কর্মসংস্থান ব্যুরোর ডিজিকে নির্দেশ দেয়া হয়।